arnastofnun/IGC-2024 huggingface dataset:
S-1715/2011

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu 1. nóvember 2011 á hendur A-kk-þgf P-x-x, kt. 000000-0000, Torfufelli 46, Reykjavík, D-kk-þgf M-kk-þgf M-kk-þgf, kt. 000000-0000, Berjarima 12, Reykjavík, D-x-x J-x-x E-x-x P-x-x, kt. 000000-0000, Torfufelli 46, Reykjavík, E-x-x V-x-x, kt. 000000-0000, Þverholti 58, Mosfellsbæ og J-x-x A-x-x M-x-x, kt. 000000-0000, Hjallabakka 22, Reykjavík, fyrir þjófnað, með því að hafa, aðfaranótt laugardagsins 3. janúar 2009, í félagi brotist inn í sláturhúsið við Suðurlandsveg 8 á Hellu, með því að spenna upp hurð, og stolið samtals 750 kg af kjöti að verðmæti 1.750.000 krónur.

Telst þetta varða við 244. gr. almennra hegningarlaga nr. 19/1940.

[…]

Í ákæru er þess krafist að ákærðu verði dæmdir til refsingar og til greiðslu sakarkostnaðar.

[…]

Af hálfu ákærða er krafist vægustu refsingar er lög leyfa.

Mál ákærða var skilið frá máli meðákærðu, sbr. 2. mgr. 169. gr. laga um meðferð sakamála nr. 88/2008.

Farið var með málið samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði eru sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í október 1986 og á hann sér nokkurn sakaferil, allt aftur til ársins 2003. Samkvæmt sakavottorði hefur ákærða í 5 skipti gengist undir lögreglustjórasáttir fyrir fíkniefnalagabrot. Hinn 28. janúar 2008 var ákærði dæmdur til greiðslu 50.000 króna sektar fyrir gripdeild. Hinn 24. apríl 2009 var hann dæmdur til greiðslu 140.000 króna sektar fyrir að aka bifreið undir áhrifum áfengis og án ökuréttar. Þá gekkst ákærði hinn 26. október 2010 undir greiðslu 80.000 króna sektar fyrir líkamsárás. Ákærði hefur gengist greiðlega við broti sínu. Á hinn bóginn verður litið til þess við ákvörðun refsingar að brotið varðaði talsverð fjárverðmæti, auk þess sem ákærði framdi það í félagi við aðra, sbr. 2. mgr. 70. gr. almennra hegningarlaga. Refsing verður ákveðin samkvæmt reglum 78. gr. almennra hegningarlaga. Þykir refsing ákærð hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga.

Engan kostnað leiddi af málinu.

Af hálfu ákæruvaldsins flutti málið G-kvk-nf S-kvk-nf, fulltrúi lögreglustjórans á höfuðborgarsvæðinu.

R-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, J-x-x A-x-x M-x-x, sæti fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga.

R-kvk-nf H-kvk-nf
S-194/2011

Mál þetta, sem dómtekið var í dag er höfðað með ákæru útgefinni af lögreglustjóranum á höfuðborgarsvæðinu 22. febrúar 2011 á hendur H-kvk-þgf G-kvk-þgf, kt. 000000-0000, Hraunbæ 192, Reykjavík, fyrir fíkniefnalagabrot, með því að hafa kvöldi laugardagsins 10. júlí 2010, í íbúð við Kleppsveg 102 í Reykjavík, haft í vörslum sínum 103,52 g af tóbaksblönduðu kannabisefni sem lögregla fann við leit.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

Þess er krafist að ákærða verði dæmd til refsingar og til greiðslu alls sakarkostnaðar. Jafnframt er þess krafist að gerð verði upptæk 103,52 g af tóbaksblönduðu kannabisefni, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sem hald var lagt á.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í ágúst 1975. Var hún dæmd í sekt 2008 fyrir fíkniefnalagabrot. Með hliðsjón af sakarefninu og sakaferli ákærðu verður refsing hennar ákveðin fangelsi í tvo mánuði sem skilorðsbundið verður með þeim hætti er í dómsorði greinir.

Þá verður fíkniefni upptækt gert með þeim hætti er í dómsorði er mælt fyrir um. Engan sakarkostnað hefur leitt af málinu.

D Ó M S O R Ð

Ákærða, H-kvk-nf G-kvk-nf, sæti fangelsi í tvo mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 103, 52 gr. af tóbaksblönduðu kannabisefni sem lagt var hald á við rannsókn málsins.

S-kk-nf S-kk-nf.
S-240/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 29. mars 2010 á hendur O-kk-þgf Þ-kk-þgf, kennitala 000000-0000, 190 Rue De Grenelle, 75007 París, Frakklandi, fyrir meiri háttar brot gegn skatta- og bókhaldslögum, framin í sjálfstæðri atvinnustarfsemi ákærða, með því að hafa:

I.

Hvorki staðið skil á virðisaukaskattsskýrslum, né staðið ríkissjóði skil á virðisaukaskatti sem innheimtur var í starfseminni á neðangreindum tímabilum, í samræmi við fyrirmæli IX. kafla laga nr. 50/1988 um virðisaukaskatt, samtals að fjárhæð kr. 7.042.509, sem sundurliðast sem hér greinir:

II.

Látið undir höfuð leggjast að færa lögboðið bókhald vegna sjálfstæðrar atvinnustarfsemi sinnar vegna rekstraráranna 2005, 2006 og 2007.

Teljast brot við I. kafla varða við 1. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. mgr. 40. gr. laga nr. 50/1988, um virðisaukaskatt, sbr. 3. gr. laga nr. 42/1995 og 3. gr. laga nr. 134/2005 og brot ákærða við II. kafla ákæru teljast varða við 2. mgr. 262. gr. almennra hegningarlaga nr. 19/1940, sbr. 1. gr. laga nr. 39/1995, sbr. einnig 1. tölulið 1. mgr. 37. gr., sbr. 36. gr. laga nr. 145/1994 um bókhald, sbr. 1. gr. laga nr. 37/1995.

Þess er krafist að ákærði verði dæmdur til refsingar og greiðslu alls sakar-kostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1970. Hefur hann ekki áður gerst sekur um refsiverðan verknað svo kunnugt sé.

Með hliðsjón af sakarefnum málsins og dómvenju á réttarsviðinu er refsing ákærða hæfilega ákveðin fangelsi í 4 mánuði. Verður refsingin skilorðsbundin með þeim hætti er í dómsorði greinir. Einnig verður ákærði dæmdur til að greiða sekt að fjárhæð 14.085.018 krónur. Vararefsing er með þeim hætti er í dómsorði er mælt fyrir um.

D ó m s o r ð :

Ákærði, O-kk-nf Þ-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði 14.085.018 krónur í sekt til ríkissjóðs innan fjögurra vikna frá uppkvaðningu dómsins en sæti ella fangelsi í 5 mánuði.

S-kk-nf S-kk-nf
S-511/2011

Ár 2011, miðvikudaginn 11. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 511/2011: Ákæruvaldið (G-kk-nf M-kk-nf) gegn R-kk-þgf R-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri sl. á hendur ákærða, R-kk-þgf R-kk-þgf, kt. 000000-0000,Lyngbrekku 11, Kópavogi, „fyrir ólögmæta meðferð fundins fjár með því að hafa, í byrjun desember 2009, slegið eign sinni á 324.985 kr., sem vegna mistaka voru lagðar inn á debetreikning hans í Árbæjarútibúi Arion banka í Reykjavík þann 1. sama mánaðar.

M.007-2010-35735

Telst þetta varða við 246. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 60 daga. Rétt er að fresta því að framkvæma refsingu þessa og ákveða að hún falli niður að liðnu 1 ári frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málinu.

DÓMSORÐ:

Ákærði, R-kk-nf R-kk-nf, sæti fangelsi í 60 daga. Framkvæmd refsingarinnar er frestað og fellur hún niður að liðnu einu ári haldi ákærði almennt skilorð.

P-kk-nf G-kk-nf.
S-525/2011

Mál þetta, sem dómtekið var í dag er höfðað af lögreglustjóranum á höfuðborgarsvæðinu 5. apríl 2011 á hendur H-kvk-þgf B-kvk-þgf T-kvk-þgf, kt. 000000-0000, Skeggjagötu 1, Reykjavík fyrir þjófnað, með því að hafa mánudaginn 20. desember 2010, í verslun Áfengis- og tóbaksverslunar ríkisins í Skeifunni 5, Reykjavík, stolið einni 350 ml flösku af Jack Daniel's, samtals að verðmæti 3.150 króna.

Telst þetta varða við 244. gr. almennra hegningarlaga nr. 19.1940 og er þess krafist að ákærða verði dæmd til refsingar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Við þingfestingu málsins kvaðst ákærða ekki muna eftir atburðinum umrætt sinn en þó munað að hafa talað við lögreglu á staðnum. Var ákærðu sýnd myndbandsupptaka af athæfinu og játaði hún þá brot sitt greiðlega.

Ákærða hefur skýlaust játað brot sitt eftir að hafa kynnt sér gögn málsins.

Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1968. Samkvæmt sakavottorði hlaut hún 30 daga skilorðsbundinn fangelsisdóm fyrir þjófnað í janúar 2007. Ákærða stóðst skilorð þess dóms. Brot ákærðu nú er smáfellt og hún hefur játað það greiðlega. Refsing ákærðu er hæfilega ákveðin fangelsi í 30 daga, sem skilorðsbundnir eru, eins og nánar greinir í dómsorði.

D ó m s o r ð :

Ákærða, H-kvk-nf B-kvk-nf T-kvk-nf, sæti fangelsi í 30 daga, en falli hún niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga nr. 19, 1940.

P-kk-nf G-kk-nf
S-563/2010

Mál þetta, sem dómtekið var í dag, er höfða með ákæruútgefinni af lögreglustjóranum á höfuðborgarsvæðinu 14. september 2010 á hendur H-kk-þgf K-kk-þgf kt. 000000-0000, óstaðsettum í hús, fyrir eftirgreind brot framin á árinu 2010:

I.

Með því að hafa aðfaranótt þriðjudagsins 14. júlí, í félagi við Ó-kk-þf K-kk-þf, kt. 000000-0000, brotist inn í vélaverkstæði Heklu ehf., Klettagörðum 10 í Reykjavík, með því að spenna upp innkeyrsluhurð á austurhlið hússins, og stolið þaðan fimm tölvuturnum af gerðinni HP, tveimur fartölvum af gerðinni HP, sex tölvuskjám af gerðinni IBM, þremur tölvuskjám af gerðinni HP, fjarstýringu fyrir hemlaprófara og vélhjólahjálm, samtals að verðmæti 1.297.059 krónur.

II.

Með því að hafa aðfaranótt þriðjudagsins 14. júlí, í félagi við Ó-kk-þf K-kk-þf, kt. 000000-0000, brotist inn í verkstæði verslunarinnar Bræðurnir Ormsson, Síðumúla 9 í Reykjavík, með því að spenna upp útidyrahurð með kúbeini, og stolið þaðan þremur flatskjám af gerðunum Sharp, Pioneer og Samsung, samtals að verðmæti 1.493.842 krónur.

Er sú háttsemi ákærða sem að framan greinir, talin varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru. Farið var með mál þetta samkvæmt 164. gr. laga um meðferð sakamála og það tekið til dóms án frekari sönnunarfærslu og hefur ákærða verið gefinn kostur á að tjá sig um lagaatriði og ákvörðun viðurlaga.

Ákærði H-kk-nf er fæddur í júlí 1964. Brotaferill ákærða nær samkvæmt sakaskrá allt aftur til ársins 1981 og hefur ákærði ítrekað verið dæmdur fyrir þjófnaðarbrot eða alls tíu sinnum. Auk þjófnaðarbrota hefur ákærði gerst sekur um ýmis auðgunar og umferðalagabrot og var hann sviptur ökuréttindum ævilangt í apríl árið 1990. Síðustu brot ákærða sem tilgreind eru á sakavottorði eru frá því í desember 2002, en ákærði var 2. desember það ár dæmdur í fangelsi í 30 daga, skilorðsbundið til tveggja ára, fyrir auðgunarbrot.

Með hliðsjón af sakarefnum þessa máls og sakaferli ákærða, sem 7 ára rof hefur komið í, þykir refsing ákærða hæfilega ákveðin fangelsi í 2 mánuði, sem skilorðsbundið verður með þeim hætti er í dómsorði greinir.

Enginn sakarkostnaður liggur fyrir í málinu.

D ó m s o r ð :

Ákærði, H-kk-nf K-kk-nf, sæti fangelsi í 2 mánuði, en fresta skal fullnustu refsingarinnar og falli hún niður að liðnum tveim árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf
S-602/2011

Mál þetta, sem dómtekið var í dag er höfðað af lögreglunni á höfuðborgarsvæðinu með ákæru 12. apríl 2011 á hendur R-kvk-þgf Ý-kvk-þgf Þ-kvk-þgf, kt. 000000-0000, Spítalastíg 4, Reykjavík, fyrir eftirtalin brot framin á árinu 2010:

I.

Fyrir þjófnað með því að hafa mánudaginn 10. maí, í versluninni Hagkaup, Smáralind, Kópavogi, stolið snyrtivörum og skarti, samtals að verðmæti kr. 21.010.

II.

Fyrir fíkniefnalagabrot með því að hafa að kvöldi sunnudagsins 1. ágúst, í bifreiðinni KG-289 í Látraseli, sunnan við Jaðarsel, Reykjavík, haft í vörslum sínum 0,66 g af maríhúana, sem lögregla fann við leit í bifreiðinni.

Brot við I. lið ákæru telst varða við 244. gr. almennra hegningarlaga nr. 19/1940 en brot við II. lið við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærða verði dæmd til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í maí 1978. Samkvæmt sakavottorði hefur ákærða þrívegis gengist undir sátt vegna brota gegn umferðarlögum og almennum hegningarlögum. Þá hefur ákærða fimm sinnum verið dæmd vegna ýmissa brota gegn áður nefndum lögum, nú síðast í maí 2010 í Lyngby, Danmörku fyrir tilraun til svika.

Með hliðsjón af sakaferli ákærðu og því broti sem hér er til meðferðar þykir hæfileg refsing ákærðu fangelsi í 30 daga, sem bundið verður skilorði með þeim hætti er í dómsorði greinir.

Með vísan til lagaákvæða í ákæru er ákærðu gert að sæta upptöku efna eins og nánar greinir í dómsorði.

D Ó M S O R Ð:

Ákærða, R-kvk-nf Ý-kvk-nf Þ-kvk-nf, sæti fangelsi í 30 daga, en fresta skal fullnustu refsingarinnar og falli hún niður að liðnum 2 árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Upptæk eru gerð til ríkissjóðs 0,66 g af vímuefninu maríhúana sem lögregla lagði hald á við rannsókn málsins.

S-kk-nf S-kk-nf
S-684/2011

Ár 2011, föstudaginn 13. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 684/2011: Ákæruvaldið (A-kvk-nf B-kvk-nf Á-kvk-nf) gegn H-kk-þgf F-kk-þgf (S-kk-nf A-kk-nf S-kk-nf hrl), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 3. maí sl. á hendur ákærða, H-kk-þgf F-kk-þgf, kt. 000000-0000, Engjaseli 84, Reykjavík, „fyrir fíkniefnalagabrot með því að hafa miðvikudaginn 28. janúar 2009, í bílskúr að Blikastíg 18 á Álftanesi, haft í vörslum sínum 182 kannabisplöntur, og fyrir að hafa um nokkurt skeið fram til þessa dags, ásamt óþekktum aðila, staðið að ræktun greindra plantna.

Telst þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreindar 182 kannabisplöntur verði gerðar upptækar, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 16 gróðurhúsalömpum, 13 grindum, 5 vatnsdælum, 5 kerum, 20 ræktunarkerfum, 3 viftum, 16 straumbreytum, 15 perum, 1 rafmagnstöflu, 1 vatnskönnu, 22 brúsum af bætiefnum, 1 stjórntæki, 1 loftræstikerfi, 1 röri og 5 vatnsdreifikerfum, sem hald var lagt á, sbr. 7. mgr. 5. gr. sömu laga.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða hæfilega ákveðin fangelsi í 7 mánuði. Ákærði hefur ekki fyrr sætt refsingu og mál þetta hefur dregist óhæfilega hjá ákæruvaldinu. Þykir því vera rétt er að fresta því að framkvæma refsingu þessa og ákveða að hún falli niður að liðnum 2 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Dæma ber ákærða til þess að greiða verjanda sínum, S-kk-þgf A-kk-þgf S-kk-þgf hrl., 50.000 krónur í málsvarnarlaun að meðtöldum virðisaukaskatti.

Sakarkostnað hefur ekki leitt af málinu.

DÓMSORÐ:

Ákærði, H-kk-nf F-kk-nf, sæti fangelsi í 7 mánuði. Framkvæmd refsingarinnar er frestað og fellur hún niður að liðnum 2 árum frá dómsuppsögu, haldi ákærði almennt skilorð.

Ákærði sæti upptöku á 182 kannabisplöntum, 16 lömpum, 13 grindum, 5 vatnsdælum, 5 kerum, 20 ræktunarkerfum, 3 viftum, 16 straumbreytum, 15 perum, rafmagnstöflu, vatnskönnu, 22 brúsum af bætiefnum, 1 stjórntæki, 1 loftræstikerfi, 1 röri og 5 vatnsdreifikerfum.

Ákærði greiði verjanda sínum, S-kk-þgf A-kk-þgf S-kk-þgf hrl. 50.000 krónur í málsvarnarlaun.

P-kk-nf G-kk-nf.
S-685/2011

Ár 2011, mánudaginn 23. maí, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 685/2011: Ákæruvaldið (K-kk-nf I-kk-nf V-kk-nf) gegn J-kk-þgf A-kk-þgf J-kk-þgf (O-kk-nf E-kk-nf hdl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 3. maí sl. á hendur ákærða, J-kk-þgf A-kk-þgf J-kk-þgf, kt. 000000-0000, Tunguvegi 66, Reykjavík, „fyrir eftirtalin fíkniefnalagabrot:

1. Með því að hafa föstudaginn 27. nóvember 2009, að Nökkvavogi 21 í Reykjavík, hafi í vörslum sínum í sölu- og dreifingarskyni, 47,53 g af amfetamíni, sem lögreglumenn fundu við leit á heimili ákærða.

2. Með því að hafa fimmtudaginn 20 janúar 2011, við Írabakka 30 í Reykjavík, haft í vörslum sínum 1,68 g af amfetamíni, sem lögreglumenn fundu við leit á ákærða.

Teljast brot þessi varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk samtals 49,21 g af amfetamíni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæða. Þykir refsing ákærða, sem er hegningarauki, hæfilega ákveðin fangelsi í 60 daga.

Dæma ber ákærða til þess, samkvæmt tilfærðum lagaheimildum, að sæta upptöku á 49,21 g af amfetamíni.

Loks ber að dæma ákærða til þess að greiða verjanda sínum, O-kk-þgf E-kk-þgf hdl., 100.000 krónur í málsvarnarlaun að meðtöldum virðisaukaskatti.

Annan sakarkostnað hefur ekki leitt af málinu.

DÓMSORÐ:

Ákærði, J-kk-nf A-kk-nf J-kk-nf, sæti fangelsi í 60 daga.

Ákærði sæti upptöku á 49,21 g af amfetamíni.

Ákærði greiði verjanda sínum, O-kk-þgf E-kk-þgf hdl. 100.000 krónur í málsvarnarlaun.

P-kk-nf G-kk-nf.
S-695/2011

Mál þetta, sem dómtekið var í dag, er höfðað af lögreglustjóranum á höfuðborgarsvæðinu með ákæru 5. maí 2011, á hendur B-kk-þgf Þ-kk-þgf, kt, 000000-0000, Hverfisgötu 108, Reykjavík, fyrir þjófnað, með því að hafa, aðfaranótt fimmtudagsins 30. desember 2010, brotist inn í verslunina Kulusuk Art, Laugavegi 15, Reykjavík, og stolið þaðan sex hnífum, samtals að verðmæti 377.800 krónur.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1957. Samkvæmt sakavottorði hófst brotaferill ákærða árið 1983 og hefur hann ítrekað hlotið dóma fyrir skjalafals, umferðar- og auðgunarbrot, eða alls tólf sinnum, síðast árið 2009 en þá hlaut ákærði átta mánaða fangelsisdóm fyrir gripdeild og umferðarlagabrot. Með hliðsjón af þessu og broti ákærða nú er refsing hans hæfilega ákveðin fangelsi í 3 mánuði.

D ó m s o r ð :

Ákærði, B-kk-nf Þ-kk-nf sæti fangelsi í 3 mánuði.

.

S-kk-nf S-kk-nf.